**Dom zdravlja Valjevo**

**24.03.2017.**

**Zahtev za dodatno pojašnjenje**

* Naručilac je u odgovoru na pitanje pod zavodnim brojem 1-3/2017 objavljenom 16.03.2017 na portalu JN potencijalnom ponuđaču odgovorio vezano za mogućnost nadogradnje tromboliza softverom sledeće:

"...da ovu karakteristiku poseduju aparati jednog proizvođača, a ne ponuđača, tako da naručilac smatra da navedenom tehničkom karakteristikom ne sprečava ponuđače da učestvuju u javnoj nabavci pod istim uslovima."

Kako trenutna tenderska specifikacija odgovara isključivo uređaju jednog proizvođača koji je registrovan u Agenciji za lekove i medicinska sredstva od strane jednog ponuđača, jasno je da je Naručilac ovde ponuđače stavio u neravnopravan položaj i time načinio povredu članova 70, 71 i 72 ZJN-a.

Takođe, skrećemo pažnju Naručiocu da ovakvo definisanje liste minimalnih tehničkih karakteristika nije u skladu sa ZJN-om jer "mogućnost nadogradnje tromboliza softverom" nije karakteristika aparata koji se nabavlja već za ponuđače buduća neizvesna okolnost koja zavisi isključivo od volje i mogućnosti samog Naručioca. [Rеšenje komisije za zaštitu prava u postupcima javnih nabavki br. 4-00-906/16, Medigala i Institut za kardiovaskularne bolesti Vojvodine.]

* Ovim putem Naručiocu ukazujemo da je učinio povredu Zakona o javnim nabavkama tako što je definisanjem konkursne dokumentacije za partiju 2: Defibrilator, favorizovao jednog ponuđača. Na ovaj način, ponuđači su stavljeni u neravnopravan položaj, tako da samo jedan ponuđač može da ponudi uređaje koji su predmet ove nabavke. Obaveza Naručioca je da u postupku javne nabavke omogući što veću moguću konkurenciju u skladu sa ćlanom 10. ZJN-a. Ovakvo određivanje tenderske dokumentacije je u suprotnotnosti i sa članom 12. ZJN-a koji je ustanovio dužnost Naručioca da u svim fazama postupka Javne nabavke obebedi jednak položaj svim ponuđačima.
1. Naručilac je pri definisanju liste minimalnih tehničkih karakteristika za partiju br. 2: Defibrilator pod zahtevom br. 17, definisao: "Težina aparata maksimalno 1,6 kg." Limitirajući težinu uređaja na ovaj način, Naručilac postupa suprotno članovima 10. i 12. ZJN-a po kojima je obavezan da omogući što veću konkurenciju i da u svim fazama postupka Javne nabavke obezbedi jednak položaj svim ponuđačima.

Iz tog razloga molimo Naručioca da, ukoliko su već realne potrebe za manjim, lako prenosnim defibrilatorom, pomenuti zahtev izmeni tako da isti glasi:

"Težina aparata maksimalno 2.5 kg".

Na ovaj način, Naručilac će postupiti u skladu sa ZJN i omogućiti većem broju ponuđača da spremi adekvatnu ponudu a pri tome će i dobiti lak i jednostavan uređaj za defibrilaciju pacijenata što i jeste predmet ove nabavke u okviru partije br. 2, budući da razlika od manje od 1 kg u odnosu na originalni zahtev zaista ne predstavlja fundamentalnu razliku za odraslu osobu obučenu za korišćenje aparata predmeta nabavke.

1. Naručilac je za partiju 2, Defibrilator pod zahtevom 18. definisao standard zaštite defibrilatora IP54 u okviru liste minimalnih tehničkih karakteristika. Molimo Naručioca da nam potvrdi da će biti prihvaćen standard IP55 koji je u standardizaciji zaštite uređaja bolji od traženog standarda budući da pored svih tipova zaštite koje podrazumeva standard IP54, obuhvata i veću otpornost od vode po rad uređaja.
2. Naručilac je prilikom definisanja liste minimalnih tehničkih karakteristika pod zahtevom br. 19. za partiju 2: Defibrilator, definisao tačne vrednosti kao opseg radne temperature korišćenja defibrilatora od -5 do +40°C. Takvo definisanje liste minimalnih tehničkih karakteristika direktno narušava načelo o jednakosti budući da Zakon jasno insistira na zdravoj konkurenciji uz obavezu Naručioca da istu ne ograničava i da je ne čini nedostupnom nekim od ponuđača postavljanjem diskrinimatorskih uslova, specifikacija i kriterijuma. S toga, molimo Naručioca da opseg radne temperature izmeni tako da isti glasi "Opseg radne temperature korišćenja defibrilatora najmanje od 0 do +40°C" kako bi povećao listu potencijalnih ponuđača, budući da ne predstavlja funkcionalnu promenu u odnosu na definisani zahtev a Naručilac će postupiti shodno ZJN-u, što i jeste njegova obaveza.

**Odgovori:**

  EKG aparat

* Rad sa EKG aparatima koji poseduju tromboliza softver iz dosadašnjeg iskustva korisnika opreme, za naručioca predstavlja prioritet u cilju što kvalitetnijeg zbrinjavanja vitalno ugroženih pacijenata. Zbog gore navedenog značaja posedovanja tromboliza softvera, ali i zbog limitiranih sredstava u predmetnoj JN, naručilac se odlučio da aparati koji su predmet JN moraju da poseduju mogućnost nadogradnje.

Naručilac je analizom tržišta EKG aparata ustanovio da postoji više proizvođača i ponuđača  koji mogu ispuniti i ponuditi aparat koji poseduje traženu karakteristiku. Na osnovu toga,  naručilac ostaje pri zahtevu da aparat ima karakteristiku koja se traži.

DEFIBRILATOR

* Naručilac je pri definisanju liste minimalnih tehničkih karakteristika za partiju br. 2: Defibrilator pod zahtevom br. 17, definisao: "Težina aparata maksimalno 1,6 kg'', iz razloga što veće portabilnosti aparata, a samim tim i funkcionalsti osoblja u radu sa istim. Zahtev za promenom tražene karakteristike za više od 50% nije prihvatljiv za naručioca. Na osnovu izvršenog uvida u dostupne aparate konstatovano da veći broj aparata ispunjava minimalnu traženu karakteristiku. Naručilac ostaje pri traženoj karakteristici, i dokumentacija se nece menjati u ovoj tački.
* Naručilac je za partiju 2, Defibrilator pod zahtevom 18. definisao standard zaštite defibrilatora IP54. Naručilac će prihvatiti sve ponude koje poseduju bolji standard od tzraženog, a tačka 18 se menja tako da glasi : Aparat mora da poseduje minimum IP54 standard zaštite
* Naručilac je prilikom definisanja liste minimalnih tehničkih karakteristika pod zahtevom br. 19. za partiju 2: Defibrilator, definisao tačne vrednosti kao opseg radne temperature korišćenja defibrilatora od -5 do +40°C, iz razloga što defibrilacija na terenu može da se radi i u spoljnim uslovima (na ulici, na javnom mestu) i tokom zimskog perioda. Na osnovu izvršenog uvida dostupnih modela, naručilac je konstatovao da veći broj ponuđača i i proizvođača ispunjava minimalnu traženu karakteristiku. Naručilac će prihvatiti sve ponude koje poseduju širi opseg radnih temperatura, a tačka br. 19 se menja tako da glasi : Opseg radne temperature korišćenja defibrilatora od  maksimalno -5⁰C do  minimalno +40⁰C ili širi.

 Komisija za javnu nabavku